Resepte | Dion se gedagtes
Ek het heelwat wat ek hieronder wil invoeg. Almal behoort teen die tyd te weet dat ek ‘n eie groentetuin het wat kort-kort iets smaaklik en vars vir die tafel oplewer. Ek maak gereeld brood – elke naweek – en dit proe sommer gesonder as daardie ligte, amper deursigtige winkelbrood wat so gou hard word of muf optel. Ek het ook begin om in te lê en te pekel en ek maak elke winter ons eie biltong. Ek het nog ‘n houtvuur-oond buite ook in die toekomsplanne, maar vir eers moet die binne-oond doen. Onder elke hoof-onderwerp, voel asseblief vry om dinge by te voeg of om my reg te help as jy dink ek is besig om stront te praat!
op Mei 9, 2010 at 7:39 nm | Reply Alta
Ek sal graag jo resep om seep te maak of sjampoe wil hê asb. Ek sukkel as jare met ekseem op my kopvel en na gebruik van baie produkte…wil niks help ni.
Ek waardeer dit as jy dit met my so wo deel…ek het self ‘n kruietuin…drink al vi jare ni meer enige medisyne, behalwe my Eltroxin vi my skildklier…Daar is raad vi ENIGE iets oner di son in my kruie tuin.
op Mei 10, 2010 at 9:02 vm | Reply Dion
Jy kan gerus kyk na my resep vir die roosmaryn-haarseep wat ek vrygestel het op ‘n vorige bydrae. Dit sal baie goed wees vir lyf en hare, en sal besonder goed werk met ekseem. ‘n Ander kombinasie om te probeer is hoofsaaklik olyfolie en kokosneut-olie, of selfs net skoon olyfolie, maar dan skuim die seep nie so lekker nie. ‘n Goeie essential olie vir ekseem sal tea-tree wees. Probeer die volgende twee:
215ml Skoon water
Dit behoort vir jou ‘n streelsagte, amper baba-seep te wees wat voedend sal wees en goed vir ekseem, maar dit mag jou hare olierig los indien jy reeds olierige hare het. ‘n Maklike alternatief is:
350ml Kokosneut Olie
360ml Skoon water
15ml Tea Tree Essential oil.
Ek gaan binnekort ‘n bladsy hier opsit met verduidelikings van elke seep se bestandele en waarvoor hulle goed is, dan kan jy lekker kies en keur. Ek kan amper waarborg dat jy nie gaan regkom met sepe of sjampoe’s wat jy in die winkels kan koop nie.
op Julie 14, 2010 at 9:21 vm | Reply Rina
Ek het gelees wat jy vir Alta gese het in verband bet ekseem en die resep wat jy gegee het vir seep.
Ek het i 7 maande oue baba seun wat nou van dat die winter begin het i baie droe kopvel begin kry het asook sy voorkop, en onlangs drie droe kolletjies op sy bo lyf maar nie in sy buig plekkies waar ekseem normaalweg voorkom nie. Kan dit ekseem wees? Of dalk net i winter vel? Kan die seem vir babas ook gebruik word.
op Julie 14, 2010 at 1:42 nm | Reply Dion
Dagsê Rina, en welkom.
My jongste dogter het dieselfde gehad as baba, na wat ek van jou kan aflei. Haar velletjie was ook kollerig droog, en ek het ook vermoed dat dit dalk ‘n tipe van swam kon wees. Party mense dink dis gruwelooslik wat ek gedoen het, maar dit het absoluut 100% gewerk sonder enige trane, en dit werk nou nog as hulle dit kry. Ek het ‘n gewone ou Minora skeermeslemmetjie gevat en met die lemmetjie heeltemaal reghoekig teen haar velletjie het ek die kolletjie liggies geskraap tot meeste van die dooie weefsel weg was. Sy het meeste van die tyd gegiggel, want dit kielie mos! Ek was baie versigtig om nie deur die velletjie te skraap nie – as die kolle effe pienkerig word, het jy amper te veel geskraap. Daarna het ek die kolle gesmeer met Extra Virgin olyfolie, die heel beste en enigste ding veilig genoeg vir baba se vel. Die kolle gaan sommer vinnig weg. Die seep vir jou baba om te gebruik is die een wat in geheel uit olyfolie gemaak word, niks anders nie. Dit versag die haartjies ook en voed en bevog die kopvel en lyfie. Probeer wegbly van die mooi goudgeel baba-sjampoes – hulle is veels te vol van beskadigende chemikalië. As jy nie in die hande kan kry of lus is om dit self te maak nie, laat my weet. Ek kan vir jou monsters deurstuur, jy kan dit probeer en as jy gelukkig is, dan bestel jy vir jou nog. Lang storie, maar ek hoop dit help!
op April 27, 2011 at 10:47 nm Lizé
Uit die diepte van my hart ‘n groot dankie vir jou deel van resepte en ervarings, jou raad-gee en jou lekker gesels.
Ek was op radeloos se stoep toe ek op jou blog afkom en sal bitter graag jou suiwer olyfolie “overall” seep moster wil uit probeer – vir my 4 jarige wat sonder ophou loop en krap soos ‘n bobbetjaantjie van die ekseem. Alles en nog wat pla sy velletjie en dit het dringend bevogtiging nodig.
Laat weet asseblief hoe om te werk te gaan om dit by jou te bestel?
Jy kan my kontak by: restaurantjoubert@gmail.com
op Mei 3, 2011 at 8:20 vm Dion
Baie dankie vir die inloer hier by my en die belangstelling. Aai, dis erg as die kinders so sukkel met ekseem. Ek sal jou per e-pos skakel met meer besonderhede.
op Julie 16, 2010 at 9:58 vm | Reply Rina
Baie dankie vir die raad sal dit beslis probeer, kan jy my dal in lig oor die bestandele van die seep wat jy aan beveel hier bo wat mens self kan maak dat ek dit probeer of kry mens dit te koop iewer.
op Junie 14, 2011 at 10:23 vm | Reply Petro
Kom vandag op hierdie webwerf af en soek ook raad met ekseem. My baba dogtertjie is 2jr en 5mde. Haar hare is nie meer so lekker sag soos ‘n jaar terug nie, die haarlyn is ook dieper in, haar wenkbroue wat dig was, is nou effentjies soos sy krap en as haar vel afdop dan krap sy sommer die vel af, so erg jeuk dit.
Het al alles probeer, kliniek, hospitaal, dokter, vel spesialis, maar niks help regtig nie, behalwe Betanoid stroop, MAAR het toe uitgevind dit vertraag groei???? Soek ook raad met sjampoe om hare te was.
Het ook gelees op ander web werwe dat koeksoda in badwater help, selfs om in rooibostee water te bad.
Groot sondebok is seker wat hulle eet, want ek het uitgevind sy kan ook nie eens lemoenof sitrus vrugte eet nie!!!
op Junie 14, 2011 at 11:30 vm | Reply Dion
Dankie dat jy kom inloer het, en welkom!
O genade ja, bly asb. weg van Betanoid. Dit bevat kortisoon en steroïdes. Ek hoop jy het op my seep-bladsy, spesifiek die blaai op ekseem-seep gaan lees; beide kortisoon en steroïdes word altyd voorgeskryf om die simptome van ekseem te behandel, maar dit los nie die probleem op nie en die newe-effekte is skrikwekkend.
Vir ‘n begin – stop alle bad. Probeer om haar gestort te kry. ‘n Bad so eenkeer of tweekeer per week behoort nie te veel skade te doen nie, maar probeer dan die volgende: kry vir jou die lieflikste extra-virgin olyfolie en gooi ‘n klein botteltjie (10 – 20ml) so halflyf daarmee. voeg een teelepel tea-tree olie by, een teelepel vit.E olie en maak die res vol met grapeseed-olie. Jy kan dit dalk lekker geur met sandalwood geur-olie of iets anders wat lekker ruik. Skud goed om als te meng en gebruik 20ml per bad. Was haar haartjies voor sy bad en spoel dit af met ‘n koppie louwarm water gemeng met 2 teelepels appel-asyn. Sy kan dan sommer so met nat haartjies in die bad inklim en die badwater ook goed deur haar hare werk. Moenie bekommerd wees nie – haar velletjie sal die olie absorbeer en dit sal nie haar hare olierig laat nie. Net vir haar hare, kan jy dalk ‘n botteltjie klapper-olie by die apteek kry, so paar druppels (10-20) daarby inmeng en haar kopvel en hare goed daarmee smeer. Draai haar koppie in ‘n warm klam handdoek toe en probeer dat sy dit so hou vir ‘n rukkie. Jy kan dit net weer uitspoel met die asyn-mengsel. Die asyn-mengsel en die koeksoda wat jy genoem het is om die vel se pH te herstel.
Die asyn-mengsel dien dieselfde doel as ‘n koeksoda mengsel, ek persoonlik dink net dat dit sagter op die vel is. Die koeksoda pasta op die kopvel is grof en as die vel gebreek is kan dit verdere irritasie veroorsaak.
Ek weet nie veel van wat mens kan of nie kan eet nie, maar logika sê vir my dat dit gaan oor die suur-waarde van vrugte. Ek dink dat as mens dit probeer eweredig met dinge wat die suur sal neutraliseer, dit nie so yslike probleem hoef te wees nie. Die suur werk ook natuurlik deur na die vel, en dis nou waar die asyn of koeksoda sy ding doen – hulle is mos alkalies.
Ai mens, ek hoop jy kom reg daar. Die “natuurlike” versorging van ekseem mag dalk bietjie langer vat, maar dit werk ten minste direk op die oorsaak. Hou moed!
op Junie 15, 2011 at 8:19 vm Petro
Ek waardeer jou raad en aangesien dit natuurlike olies ens is, kan ‘n mens dit met ‘n geruste hart probeer. Ek skram al weg as iemand net met raad kom wat salf en stroop insluit. Sal raad probeer en laat weet hoe dit later gaan sodat ek daarmee weer ander mammas kan help met dieselfde probleem.
op Junie 15, 2011 at 9:33 vm Dion
Ja, ek stem – hoe vinniger ons die gebruike van al die strope, pille en antibiotikas kan verminder, hoe vinniger sal ons natuurlike immuniteit opbou en gesonder leef.
Laat asseblief weet hoe dit gaan. Dis een ding om raad te gee, maar as daar positiewe terugvoering is, soveel beter. Of negatief, dan weet ons om iets anders te probeer. Voorspoed!
op Augustus 5, 2011 at 10:22 vm | Reply isabel
Jong ek het sommer so skielik +- 18mnde gelede siek en totaal en al swak geword. Sere in en om my mond, onder my arms en borste gekry. Niks wou help nie. Ek gebruik toe Ketazol Room en dit het gehelp.
So +- 5mnde terug het hulle uitgevind my b/d is baie hoog. In die hospitaal opgeneem en is op baie medisyne. Die Norvask laat my voete swel en die Hydrallazine gee my vreeslike spierpyne. (Ek het erge graad rumatiek). Ek reken die vreeslike moegheid met al die ander simptome dui daarop dat ek skildklier probleme het. Ek is altyd moeg! Hulle het die T4 toets (Al wat hulle in Addinton doen) gedoen maar dit wys niks oor my skildklier nie. Ek het gehoor die T3 toets moet ook gedoen word.
Vandat ek die medikasie gebruik voel ek sieker as ooit.
Het jy vir my raad?
op Augustus 22, 2011 at 3:10 nm | Reply Dion
Ek het so bietjie lank gevat om jou te antwoord – jammer, maar ek moes eers so bietjie meer uitvind oor jou simptome.
Om die eerlike waarheid te sê – waarvan jy praat klink so bietjie ver uit my liga. Ek beveel natuurlike middels aan en moedig mense aan om meer natuurlik en gesond te lewe, maar van kwale diagnoseer weet ek bitter min en kan nie die stap neem om simptome te diagnoseer en iets voor te skryf nie. Ek is vreeslik jammer en wens jou alle voorspoed en seën toe. Kan jy ons hier dalk laat weet wanneer die dokters uitpluis wat fout is?
op November 17, 2011 at 7:32 vm | Reply Renetta
Dankie vir jou resepte! Ek wil graag weet waar ek bytsoda kan aankoop.
op November 23, 2011 at 9:03 vm | Reply Dion
Dankie vir die inloer! Ek hoop jy vind die resepte handig. Bytsoda is eintlik maklik bekombaar – enige hardeware plek (soos bv. Mica Hardware) hou dit aan in sulke klein 500ml emmertjies wat “Caustic Soda” gemerk is. In die groter stede behoort dit vrylik beskikbaar te wees by plekke wat chemikalië verkoop (soos grootmaat opwasmiddels, waspoeiers, ammoniak skoonmakers, chloor ens.). In die winkels kry mens dit gewoonlik tussen die was-soda, suikerseep, verdunners en paraffin. Hoop jy kom reg!
op Julie 24, 2012 at 11:12 vm | Reply Elize
Is daar enige raad vir n droe kop vel.
op Julie 31, 2012 at 9:05 vm | Reply Dion
Klapperolie of grapeseed-olie met so paar druppels tea-tree olie gemeng, effe warmgemaak na ‘n goeie kopwas. Vryf dit goed op die kopvel in, draai toe met ‘n warm klam handdoek en hou so vir twee na drie ure. Was liggies agterna weer en spoel af met ‘n kwart-koppie asyn verdun in ‘n half-wasbak vol water. Die spoeling kan jy herhaal na elke daaropvolgende kopwas, die olie-behandeling kan jy tweekeer per week doen as jy kans sien.
op Desember 9, 2012 at 10:44 nm | Reply Joanie
Ek het 2 groot operasies aan my been gehad n fraktuur na di operasies het ek baie agter uitgegaan my hare is droog en gras my gesig het baie plooie gekry en ek bly moeg ek is raadop het al als probeer ek wil net weer mens wees ek stres glad ni help asb groete joanie
op Januarie 22, 2013 at 4:18 nm | Reply Dion
Jong, dinge begin weer buite die veld gaan van ‘n gesinsman in Oos London wat seep en badolies maak! Maar dit klink of jou sisteem geweldig af is soos met na groot operasies en groot dosisse antibiotika. My raad sou wees om jouself te “boost” met pro-biotika en vitamiene en natuurlik gesond eet en oefen, en as jy onder my ekseem-bladsy kyk, sal jy ‘n resep sien vir ‘n olie wat tea tree en peperment bevat. Dit doen wondere vir vel en hare wat agteruitgegaan het, asook ekseem of psoriasis. Ek is ongelukkig nie ‘n dokter nie, so meer as dit is buite my kennis. Voorspoed!
op Desember 28, 2012 at 10:59 nm | Reply Philma van Eeden
My dogtertjie is 6 jaar oud en sy krap haar kop al stukkend, en ek het spesifiek gekyk vir luise, droe kop vel, skilfers ens. sy het absoluut niks nie, maar ek is raadop. ekself het probeer met asyn uit te spoel en was by Apteek om shampoo te koop wat vir jeukerige kopvel ens. Maar nou is ek raadop. Ek voel jammer vir my kind wat bly aan haar kop te krap.
Dit voel of ek ook saam wil krap
op Januarie 22, 2013 at 4:12 nm | Reply Dion
Ai, jammer om te hoor van jou dogtertjie. Kyk gerus onder die ekseem-blaaie; daar is ‘n resep vir ‘n olie wat tea tree en peperment bevat. Dit sal beslis veilig wees om op haar velletjie in te vryf. Dit doen wondere vir ekseem en ek hoop dit sal jou help. Hoop jy kom reg.
op Mei 15, 2013 at 10:50 vm | Reply annette engelbrecht
ek het nou al die boodskappies gelees,wonderlike raad ek soek raad vir my seun wat n verskriklike droe vel het,word behandel deur die hospital,hy is n nefro sindrome kind,wat baie prednisone gebruik,help met raad vir droe vel
op Mei 15, 2013 at 1:32 nm | Reply Dion
Prednisone, dit klink soos ‘n tipe van kortisone, of is ek heeltemaal van die merk af? Kortisoon self veroorsaak droë vel. Die maklikste en mees doeltreffendste bevogtiging is ekstra virgin olyfolie, goed ingesmeer. Die vel absorbeer dit baie vinnig en dit sal hom nie soos ‘n glibberige paling los nie! Dit sal ook geen reaksie veroorsaak nie. ‘n Ander goeie bevogtiging is grapeseed olie, maar dit ruik nie so lekker soos olyfolie nie. Of amandelolie, dit is feitlik reukloos. Jy kan ook probeer om so paar druppeltjies tea-tree olie by die olyfolie te gooi en goed te meng voor jy dit aanwend, dis baie goed vir die vel. Jy kan selfs 10-20ml van die aangemaakde olie in ‘n vol bad gooi, dit doen wondere om die water se bevogtiging in te hou op die vel. En saam met ‘n geurolie soos bv. sandalwood kan dit eintlik ‘n heel aangename badolie wees! Moet net nie gekoopde badolie gebruik nie, daar is net te veel onuitspreekbare chemikalië daarin.
op Januarie 5, 2014 at 8:36 vm | Reply karen
Ek soek seepmaak resepte (asseblief) en wa mens soda koop dankie
op April 9, 2016 at 9:06 nm | Reply vvuureoc
Jy behoor dit by enife groot supermark te kry op die rak waar hul drein ontblokkers verkoop
op Mei 9, 2014 at 11:12 vm | Reply Wilma
Ek het verneem n mespunt wassoda 10 dae per maand kan help om jou are oop te maak. Het iemand dit probeer en werk dit regtig? dis dan gif.?? Kan iemand my inlig hierop??
op Mei 10, 2014 at 8:23 nm | Reply Jakkie Steyn
Ek wil net weet of jy eninge raadd het vir.psirosias (weet ook nie of die spelling reg is nie)
My broer nou 54 ,was 30 jaar gelede in n motorfiets ongeluk en sukkel met bloed sirkulasie. omdat sy bewegings bietjie sleg.
Met die gevolg sy bene lyk sleg van die psirosias. Sal ewig dankbaar wees indien jy raad het asb
op Junie 1, 2014 at 4:18 vm | Reply Okkiie C Jansen van Vuuren
Hulle kan gerus ook so 20 ml bloekomolie (ontsmetting)by 100 ml grapeseed probeer en selfs so 5 ml peperment olie byvoeg vir die pyn.
op Oktober 13, 2014 at 12:34 vm | Reply vanessa corney
Ek het n dogter van 8 sy het die kop probleem van 2jaaroud dat hare uitval lyk of iets hare afvreet dan maak dit blink blesse op kopvel .soek raad a.sb
op Oktober 16, 2014 at 12:07 nm | Reply Marisha
My meisiekind is 17 jaar, het ook maar van kins dae gesukkel met so n snaakse wit fyn klein uitslag oor haar arms, sy het maar gebad in aquas cream en dr het vir haar op Jazz gesit. Ek moet se dit het weg gegaan met tyd. maar sy het die jazz gelos, want haar maand stondes is so rond gegooi, sy weet nie wanneer sy kom of gaan nie.
Maar nou met die winter het sy regoor haar bene so dieselfde tipe uitslag gekry, dit wil amper lyk soos iets wanneer jy geskeer het met n stomp skeermes. Ek het n baie duur room laat aanmaak by die apteek en ook laat sy weer bad in aquas, maar dit gaan nie weg nie, sy het soos geskeer dan is alles weg net tot bietjie later dan is alles weer terug. Sy kry dit ook nog steeds oor haar arms. En dit is baie erg vir n tiener van haar ouderdom, wil nie eers shorts dra nie.
Wat kan ek gebruik, wat my ook nie duur gaan kos nie.
op April 12, 2015 at 7:47 nm | Reply Jeaneen
my pa het n soortvan omloop op sy rug al vir jare wat ek kan onthou.al vele produkte probeer,maar niks werk.asb help.asook.nie seker hoe lank terug nie,maar jare gelede,hyt n operasie op sy enkel gekry,penne in en spinnekop het hom gebuit.hyt n brandende seer irritasie pyn na die hele behandeling storie wat nie wil weg gaan nie.ek wil hom graag help met sy probleme asb help my.dankie
op Mei 3, 2015 at 8:50 vm | Reply Anna-Marie
Dion ek sal graag wil hoor of het jy raad teen nael fungus.Dankie Anna-Marie
op Julie 3, 2015 at 4:15 nm | Reply Dion
Ja, vryf skoon citronella olie aan- en om jou naels as dit erg is. Die sitrus geur mag dalk sterk wees in die openbaar, so meng dalk so paar druppels citronella, tea tree, olyfolie, vit.E olie en geurolie saam, dit mag dalk aangenamer wees en is beter om te hou as herhaalbare behandeling.
op Januarie 24, 2016 at 9:49 nm | Reply Elsabe.
Dion my hare is baie baie droog. Asb. Wat kan jy my aan beveel. Het gmail adres maar weet nog nie om in te gaan daarop. Dankie.
op Februarie 14, 2016 at 12:24 nm | Reply Elsabe
Ek het baie drooie hare. Het jy dalk n resep vir hare en vel?
op Februarie 18, 2016 at 5:55 vm | Reply vvuureoc
Vir die hare is druiwepit olie met tea tree olie (so 5 druppels op elke eetlepel) baie goed jy wend dit op ‘n klam kovel en hare aan en laat so ‘n uur aan voor jy dit met gewone sjampoe afwas. Sowat 150 ml qwit asyn op jou wasbak vol spoelwater help van die oortollige olie ontslae raak.
Vir die vel probeer kamfer en bloekom olie in gelyke dele skoon of meng twee telepels van die mensel op 250Ml (koppie) “tissue oil”
op Augustus 4, 2016 at 10:36 nm | Reply Elana Joubert
Waar kan ek jou seepresepte kry,al moedeloos gesoek
op Augustus 10, 2016 at 8:30 vm | Reply Dion
Daar is so paar hier tussen die seep-poste en daar is ‘n toegewyde bladsy met resepte. Andersins, laat my weet watter olies en ander bestandele jy byderhand het, dan kan ek vir jou ‘n oorspronklike resep aanmekaar flans